કેન્દ્ર સરકારની ઇન્વેસ્ટીગેટીવ યુનિટ ફોર ક્રાઇમ અગેઇન્સ્ટ વુમન યોજના હેઠળ રાજ્યના ૨૬ જિલ્લઓમાં આ યુનિટ માટે નવી કુલ ૧૮૨ જગ્યાઓ ભરવાની મંજૂરી મળી હોઇ હાલમાં મહિલા પોલીસ સ્ટેશનમાં આ જગ્યાઓ ભરવાની કાર્યવાહી પ્રગતિમાં છે. જ્યાં સુધી આ જગ્યાઓ ન ભરાય ત્યાં સુધી એટલે કે પ્રાથમિક ધોરણે ઇન્વેસ્ટીગેટીવ યુનિટ ફોર ક્રાઇમ અગેઇન્સ્ટ વુમનની રચના કરી પ્રવર્તમાન વિવિધ મહિલા પોલીસ સ્ટેશનમાં ઇન્વેસ્ટીગેટીવ યુનિટ ફોર ક્રાઇમ અગેઇન્સ્ટ વુમન કાર્યરત છે. દરેક શહેર-જિલ્લામાં પોલીસ સ્ટેશન બેઇઝ સપોર્ટ સેન્ટર કાર્યરત છે. જેમાં પીડિત મહિલાનું તથા સામે પક્ષના સભ્યોનું કાઉન્સેલીંગ કરી સમાધાન કરાવવાની કામગીરી કરવામાં આવે છે. આ ઉપરાંત વિશેષ સુરક્ષાના ભાગરૂપે કાર્યસ્થળે માહિલાઓની જાતીય સતામણી રોકવા બાબતે નવો કાયદો ધી સેક્સયુઅલ હેરાસમેન્ટ ઓફ વુમન એટ વર્કપ્લેસ એકટ-૨૦૧૩ અમલમાં છે. જે અંતર્ગત મહિલાના કાર્યસ્થળે થતી જાતીય સતામણી રોકવા માટે આંતરિક ફરિયાદ સમિતિની રચના તેમના કામકાજના સ્થળે જ કરવામાં આવી છે, તેમ પણ યાદીમાં વધુમાં જણાવામાં આવ્યું છે. (જનક દેસાઇ / જિતેન્દ્ર રામી…)